burgasdotpro/wikipedia huggingface dataset:
Astoria (nahrávacie štúdio)

Astoria je hausbót, prerobený na nahrávacie štúdio, ktoré patrí britskému gitaristovi, známemu vďaka pôsobeniu v skupine Pink Floyd, Davidovi Gilmourovi. Ukotvený je na rieke Temža neďaleko mesta Hampton (Middlesex). Gilmour zakúpil tento hausbót v roku 1986, pretože „strávil polovicu [jeho] života v nahrávacích štúdiách bez okien, svetiel, ale loď má veľa okien, cez ktoré je vidieť peknú scenériu“.
História.
Hausbót bol postavený v roku 1911 pre impresiára Freda Karna, ktorý chcel mať najlepší hausbót ukotvení na rieke. Navrhol ho tak, aby na palube mohol hrať 90-členný orchester.
Gilmourová éra.
V tomto štúdiu boli nahrané niektoré časti albumov skupiny Pink Floyd "A Momentary Lapse of Reason" (1987), The Division Bell (1994) a The Endless River (2014). Taktiež tu boli nahrané niektoré časti Gilmourovej sólovej tvorby On an Island (2006) a Rattle That Lock (2015). Takisto tu boli zmixované live albumy Pink Floyd "Delicate Sound of Thunder" (1988) a "Pulse" (1995) ako aj gitaristové live albumy "Remember That Night" DVD/Blu-ray (2007) a "Live in Gdańsk" (2008).
Bob Ezrin sa raz zmienil, že toto štúdio vykazuje zopár problémov pri nahrávaní albumu "A Momentary Lapse of Reaso"n:Nie je to veľmi veľké miesto (...) Tým pádom sme nemohli nechať zosilňovače v tej istej miestnosti, kde sme nahrávali, čiže sme boli nútený použiť menšie zosilňovače. Ale potom, ako sme ich používali pri nahrávaní demo nahrávok, sa nám zapáčil ich zvuk. Takže Fender Princeton a maličký G&amp;K zosilňovač sa stali základom pri nahrávaní tohto projektu. — Bob Ezrin, 
Zariadenie.
Vzhľadom na interview s Philom Taylorom (Gilmourovým gitarovým technikom), "Astoria" bola pôvodne vybavená mixovacím pultom DDA AMR 24 a monitormi UREI 813 s lineárnymi zosilňovačmi. Tieto monitory boli okolo roku 1990 vymenené za ATC monitoty. ATC SCM150ASL - upravené aktívne reproduktory boli použité pre hlavný ľavý a pravý kanál spolu so štandardným ATC SCM150ASL aktívnym reproduktorom pre centrálny kanál. Centrálny kanál je umiestnený nad subwooferom ATC SCM0.1-15. Ďalši sú dva ATC SCM50ASL monitory. Odzvučnenie urobili s pomocou Nicka Whitakera, nezávislým akustikom, a mnoho zariadení doporučili aj James Guthrie a Andrew Jackson. V súčasnej dobre toto nahrávacie štúdio obsahuje mixážnu konzolu Neve 88R,tri multi-páskové magnetofóny Studer A827 s Ampex ATR-100, ktoré modifikoval Tim de Paravicini, zriaďovateľ Esoteric Audio Research (EAR). Kvôli premene hausbótu na štúdio bolo potrebné nainštalovať 23 kilometrov káblov, ktoré pochádzajú z holandskej firmy Van den Hul. Taktiež sa tu nachádza niekoľko kompresorov značky Pye, EAR 660 a EAR 825s.
Rezolúcia Valného zhromaždenia OSN č. 68/262

Rezolúcia A/RES/68/262 Organizácie spojených národov, rezolúcie Valného zhromaždenia Organizácie spojených národov titulovaná «Územná celistvosť Ukrajiny».
Bezprostrednou príčinou tohto uznesenia bola anexia Ruska v Kryme. Rezolúcia uznáva Krym a Sevastopoľ v rámci medzinárodných hraníc Ukrajiny a odmieta platnosť krymského referenda z roku 2014. Tento dokument podporilo 27. marca 2014 100 členských štátov OSN (proti - 11, sa hlasovania zdržali - 58).
Rezolúcia bola pripravená Kanadou, Kostarikou, Nemeckom, Litvou, Poľskom a Ukrajinou.
Șimleu Silvaniei

Șimleu Silvaniei (, , pôvodne "Șimleu Sălajului") je mesto v župe Salaš v Rumunsku.
Geografia.
Nachádza sa na severovýchode Sedmohradska, v západnej časti župy, vo vzdialenosti 29 km od župného mesta Zalău. Mesto spravuje aj vidiecke usadlosti Bic, Cehei a Pusta, s ktorými ma spolu 62,26 km².
Demografia.
V kategórii „Ostatné“ nájdeme aj rumunských Slovákov, ktorých je podľa sčítania ľudu v roku 2011 v meste 27. 
Po páde Ceauşescovho režimu v Rumunsku došlo k veľkej ekonomickej kríze, ktorá mala za následok veľký odliv obyvateľov do zahraničia (veľký pokles po deväťdesiatych rokoch vidíme aj na grafe historického vývoja populácie).
Krištof Bátori

Krištof Bátori (starším slovenským pravopisom: "Krištof Báthory"; * 1530, Șimleu Silvaniei† 27. máj 1581, Gyulafehérvár) bol sedmohradský vajda (vojvoda) a starší brat poľského kráľa Štefana Bátoriho.
Život.
Narodil sa v Sedmohradsku ako syn Štefana VIII. Bátoriho. V roku 1557 ho kráľovná Izabela Jagelovská, manželka uhorského protikráľa Jána Zápoľského, vyslala na dvor francúzskeho kráľa. Okolo roku 1565 bol v službách jej syna, uhorského kráľa Jána Žigmunda Zápoľského a v bitke pri Chuste dosiahol významné víťazstvo nad Turkami. V rokoch 1571 – 1576 bol veliteľom (kapitánom) pevnosti Veľký Varadín. Keď sa v roku 1576 jeho brat Štefan Báthory stal poľským kráľom, nastúpil po ňom ako sedmohradský vojvoda.
Jeho syn Žigmund (15721613) nastúpil po ňom ako sedmohradský vojvoda, od roku 1599 však túto krajinu vymenil s Rudolfom II. Potom získal majetok v Čechách a zomrel v Prahe. Dcéra Griselda bola treťou manželkou Jána Zamoyského.
Miklós Nyiszli

Miklós Nyiszli (* 17. jún 1901, Șimleu Silvaniei, Rumunsko† 5. máj 1956) bol maďarský a rumunský lekár a spisovateľ, väzeň nacistických koncentračných táborov, spolupracovník doktora Jozefa Mengeleho.
Život.
Narodil sa 17. júna 1901 v Șimleu Silvaniei v Rumunsku. Tam vyštudoval základnú školu a gymnázium. V roku 1920 začal štúdium medicíny na univerzite v meste Cluj-Napoca. Po prvom roku štúdií odišiel na univerzitu v nemeckom Kieli a titul doktora medicíny získal v roku 1930 vo Vroclave. Spoločne so svojou ženou, s ktorou sa oženil v roku 1927 a dcérou (nar. 1929) sa vrátil späť do Rumunska, kde začal pracovať ako lekár v meste Oradea. Odtiaľ sa presťahoval (1937) do mestečka Viseu de Sus, ktoré sa v roku 1940 stalo súčasťou Maďarska.
Po obsadení Maďarska nemeckými vojskami 19. marca 1944, potom, ako začala likvidácia maďarských Židov, bol spoločne s rodinou v druhej polovici mája deportovaný do koncentračného tábora Auschwitz-Birkenau. Dr. Nyiszli dostal táborové číslo A-8450 a vďaka svojej špecializácii na súdne lekárstvo bol zamestnaný ako asistent doktora Jozefa Mengeleho. Jeho úlohou bolo vykonávať pitvy dvojčiat a trpaslíkov, ktorí zomreli počas Mengeleho experimentov. Okrem toho pôsobil aj ako ošetrujúci lekár pre členov Sonderkommanda a esesákov, ktorí pracovali pri plynových komorách a krematóriách.
Keďže býval priamo v krematóriu II v Birkenau, mal veľmi dobrý prehľad o všetkom, čo sa dialo v plynových komorách. Stal sa tak priamym svedkom masového vraždenia židovského obyvateľstva.
V januári 1945 bol evakuovaný do KL Mauthausen. Po trojdennom pobyte v tamojšej karanténe bol prevezený do tábora v Melku. Nakoniec bol oslobodený 5. mája 1945 v KL Ebensee. Jeho žena a dcéra vojnu tiež prežili (oslobodené v Bergen-Belsene).
Po vojne už nikdy neprevádzkoval lekársku prax. V októbri 1947 vypovedal ako svedok pred Medzinárodným vojenským tribunálom v Norimbergu.
5. mája 1956 zomrel po dlhej chorobe na infarkt.
Dielo.
Krátko po vojne spísal dr. Nyiszli svoje spomienky na pobyt v Auschwitz-Birkenau. Neskôr boli preložené do mnohých jazykov. V češtine vyšli v roku 2009 pod názvom "Byl jsem Mengeleho asistentem" a v slovenčine v roku 2020 pod názvom "Bol som Mengeleho asistentom".
Na základe jeho knihy natočil v roku 2001 americký režisér Tim Blake Nelson film Šedá zóna. Dr. Nyiszliho v ňom zahral Allan Corduner.
Welcome to the Machine

„Welcome to the Machine“ je v poradí druhá skladba z albumu "Wish You Were Here" (1975), ktorý vydala britská rocková skupina Pink Floyd. Pozoruhodná je vďaka prepracovaným syntetizátorom a akustickou gitarou, rovnako ako aj pestrou škálou páskových efektov.
Téma.
Skladba rieši problém týkajúci sa hudobného priemyslu. Skupina vyjadruje svoj skôr negatívny názor, že tento biznis je viac o peniazoch ako o snahe a vytváraní dobrých hudobných diel. 
Nahrávanie.
Skladba bola nahraná na základe pulzujúceho zvuku syntetizátora EMS VCS 3.  Potom následuje basgitara a pridáva sa aj akustická gitara. V tejto skladbe David Gilmour spieva naozaj vysoko, dokonca sa aj priznal, že mal problémy so spievaním jedného veršu v skladbe: „Bol to verš, ktorý som nevedel vytiahnuť, tak sme pásku znížili o pol poltónu“. Túto časť teda zaspieval v trochu menšej rýchlosti a následne sa táto časť zrýchlila naspäť do normálu. 
Live a alternatívne verzie.
Skladba bola súčasťou setlistu počas "In the Flesh Tour" (1977), kde Gilmour a Waters mali spolu hlavný spev, na niektorých predstaveniach Gilmour spieval jeho časť a Waters mal iba vokály. Počas tohto turné, David Gilmour hral jeho akustickú časť na elektrickej gitare Fender Stratocaster, Waters hral rytmickú akustiku a Snowy White hral na basgitare.
Skupina Pink Floyd zahrala túto skladbu aj počas  "A Momentary Lapse of Reason Tour" (1987-90), kde Tim Renwick hral na sólovej gitare a Gilmour na 12-strunovej akustickej gitare.
Pieseň zahral aj sám Roger Waters počas jeho Pros and Cons 1984/1985 turné, 1987 "Radio K.A.O.S." tour, spolu s Melom Collinsom na saxofóne.
Obsadenie.
Text a hudbu napísal Roger Waters.
Dobroești

Dobroești je obec v župe Ilfov v Rumunsku, priamo susediaca s hlavným mestom Bukurešť. Skladá sa z dvoch dedín: Dobroești (sídlo obce) a Fundeni.
Demografia.
Dobroeşti je obec s najväčším podielom čínskeho obyvateľstva v Rumunsku.
Majstrovstvá Ázie v bejzbale 1993

Majstrovstvá Ázie v bejzbale 1993 boli v poradí 17. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Perthe, v Austrálii v dňoch od 26. februára7. marca 1993, za účasti 7 tímov. Nováčikom turnaja bolo družstvo KĽDR. Austrália sa stala šiestou krajinou, ktorá hostila ázijský šampionát v bejzbale. Zápasy sa hrali na štadióne Belmont Baseball Field. Svoj jedenásty titul získalo , ktoré vo finálovom stretnutí zvíťazilo nad . Pre domácu to bolo posledné účinkovanie na ázijských majstrovstvách, pretože po tomto turnaji sa pripojila k Oceánskej bejzbalovej konfederácii.
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 1994, ktoré organizovala Nikaragua. Kvalifikovali sa na ne 4 najlepšie družstvá.
Majstrovstvá Ázie v bejzbale 1995

Majstrovstvá Ázie v bejzbale 1995 boli v poradí 18. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Kurašiki, v prefektúre Okajama, v Japonsku v dňoch od 17.23. septembra 1995, za účasti 6 tímov. Nováčikom turnaja bolo družstvo Thajska. Japonsko bolo organizátorom ázijského šampionátu štvrtýkrát, keď predtým hostilo toto podujatie v rokoch 1959, 1967 a 1987. Zápasy sa hrali na štadióne Muscat Stadium. Svoj dvanásty (štvrtý v rade) titul získalo , ktoré sa vo finálovej skupine umiestnilo pred a . 
Tieto majstrovstvá slúžili zároveň ako kvalifikácia ázijských družstiev na Letné olympijské hry 1996, ktoré hostila Atlanta. Kvalifikovali sa na ne 2 najlepšie družstvá.
Majstrovstvá Ázie v bejzbale 1997

Majstrovstvá Ázie v bejzbale 1997 boli v poradí 19. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Tchaj-peji, na Taiwane v dňoch od 25. mája1. júna 1997, za účasti 6 tímov. Taiwan bol organizátorom ázijského šampionátu tretíkrát, keď predtým hostil toto podujatie v rokoch 1962 a 1969, zakaždým v Tchaj-peji. Zápasy sa hrali na štadióne Taipei Municipal Baseball Stadium. Svoj šiesty titul získala , ktorá vo finálovom stretnutí zvíťazila nad . 
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 1998, ktoré organizovalo Taliansko. Kvalifikovali sa na ne 4 najlepšie družstvá.
Majstrovstvá COCABA v basketbale mužov 2015

Majstrovstvá COCABA v basketbale mužov 2015 boli v poradí 8. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v San José, v Kostarike od 16.20. septembra 2015, za účasti 7 tímov. Pôvodne sa na turnaji malo predstaviť aj družstvo Belize. Kostarika bola organizátorom stredoamerického šampionátu mužov druhýkrát, predtým hostila toto podujatie v roku 1999, rovnako v San José. Zápasy sa hrali v aréne Gimnasio Nacional San José s kapacitou 5 000 miest na sedenie. Svoj tretí titul získala , ktorá vo finálovom stretnutí zvíťazila nad domácou . 
Turnaj zároveň slúži ako kvalifikácia stredoamerických družstiev na Centrobasket 2016. Kvalifikujú sa naň 2 najlepšie družstvá.
Účastníci.
Pozn: Číslo v zátvorke udáva umiestnenie vo svetovom rebríčku FIBA v roku 2014.
Kremnické gagy

Kremnické gagy (do roku 1998 "Slovenské gagy") s podtitulom "Európsky festival humoru a satiry" je medzinárodný multižánrový festival konajúci sa koncom augusta v Kremnici od roku 1981 (v roku 2016 sa uskutočnil 36. ročník). 
Ročníky.
35. ročník.
Na jubilejnom ročníku sa na trinástich scénach predstavilo takmer 300 umelcov. Medzinárodnej akadémii humoru predsedal Bolek Polívka. Grand Prix ako aj Zlatého gunára za pouličné a pohybové produkcie získal kanadský režisér (William Bonnet) za antigravitačnú show "LEO" kanadsko-nemeckej 2T &amp; Chamäleon Productions.
Prvýkrát sa na festivale predstavil žáner Stand-up comedy. Trojica Rasťo Visokai, Milan Lasica a Stano Dančiak dostali cenu za celoživotné dielo. Súčasťou festivalu bola aj výstava retrokarikatúr "Archikatúra (1992-96)"
Majstrovstvá Ázie v bejzbale 1999

Majstrovstvá Ázie v bejzbale 1999 boli v poradí 20. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Soule, v Kórejskej republike v dňoch od 11.17. septembra 1999, za účasti 6 tímov. Kórejská republika bola organizátorom ázijského šampionátu šiestykrát, keď predtým hostila toto podujatie v rokoch 1963, 1971, 1975, 1983 a 1989, zakaždým v Soule. Zápasy sa hrali na štadióne Jamsil Baseball Stadium. Titul obhájila domáca , ktorá sa vo finálovej skupine umiestnila pred a . 
Tieto majstrovstvá slúžili zároveň ako kvalifikácia ázijských družstiev na Letné olympijské hry 2000, ktoré hostilo Sydney. Kvalifikovali sa na ne 2 najlepšie družstvá.
Štefan Polák

Štefan Polák (* 22. apríl 1940, Plavecký Peter† 7./8. október 1987, Borovce) bol slovenský rímskokatolícky kňaz. Bol členom prokomunistického združenia Pacem in terris a spolupracoval so Štátnou bezpečnosťou. Po stretnutí s pápežom Jánom Pavlom II. chcel spoluprácu zanechať a členstva v Pacem in terris sa vzdal.
V októbri 1987 bol brutálne zavraždený. Skutočný páchateľ vraždy nebol nikdy odhalený. Podľa niektorých zdrojov stála za jeho smrťou Štátna bezpečnosť.
Život.
Štefan Polák bol vysvätený za kňaza v roku 1974, keď mal 34 rokov. Od roku 1981 pôsobil ako administrátor farnosti v Borovciach pri Piešťanoch.
Stal sa členom združenia Pacem in terris a nadviazal spoluprácu so Štátnou bezpečnosťou. Keď sa však v Ríme stretol s pápežom Jánom Pavlom II., chcel spoluprácu ukončiť. Vzdal sa aj členstva v Pacem in terris. Podľa historika Ústavu pamäti národa Pavla Jakubčina Polákovi kvôli jeho aktívnemu pastoračnému pôsobeniu a kontaktom so Svätou stolicou niekoľko rokov robili neznesiteľným život príslušníci ŠtB.
V noci na 8. októbra 1987 ho niekto zavraždil na fare v Borovciach. Niekoľko dní predtým bola fara pod stálym dohľadom polície alebo ŠtB, kňazovi sa niekto v anonymných telefonátoch vyhrážal, že bude zabitý. Tlač potom referovala o „lúpežnej vražde“, páchatelia však nič neodcudzili.
Štefana Poláka pochovali v jeho rodnej obci Plavecký Peter v Trnavskom kraji.
Pri príležitosti 30. výročia násilnej smrti mu bol v roku 2017 na jeho pamiatku odhalený pamätník. Pamätník je umiestnený vedľa kostola sv Vavrinca v Borovciach.
Vyšetrovanie úmrtia.
Prípad vyšetrovala kriminálna polícia i Štátna bezpečnosť. Za páchateľa bol označený bezdomovec Ladislav Mácháč, ktorého vo februári 1989 odsúdili na 13 rokov väzenia. V októbri toho istého roku ho však oslobodili.
Po roku 1989 bol prípad trikrát znovu otvorený. Páchateľ nebol usvedčený, pôvodne obvineného Ladislava Mácháča v roku 1993 našli mŕtveho pri železničnej trati po tom, čo údajne vypadol z vlaku.
Martin Henderson

Martin Henderson (* 8. október 1974, Auckland, Nový Zéland) je novozélandský herec. Herectvu sa začal venovať v trinástich rokoch, kedy sa objavil v relácii "Strangers" z produkcie jednej lokálnej televízie. Navštevoval základnú školu Birkenhead Primary a potom chlapčenskú strednú školu Westlake Boys 'High School. V rokoch 1992 až 1995 účinkoval v seriáli "Shortland Street" v úlohe Stuarta Neilsona a následne sa objavil v niekoľkých austrálskych filmoch a televíznych reláciách. V roku 1997 sa odsťahoval do USA, aby tu mohol pokračovať v budovaní svojej hereckej kariéry prostredníctvom účinkovania v hollywoodskych filmoch a navštevovať dvojročné štúdium na divadelnej škole Neighborhood Playhouse v New Yorku.
Viac ako rok strávil neúspešným obchádzaním konkurzov v Los Angeles, až bol konečne v roku 2001 obsadený do vojnového filmu "Kód Navajo" (Windtalkers), ktorý režíroval John Woo. V roku 2002 si zahral po boku herečky Naomi Watts v hororovej snímke "Kruh" (The Ring). Vďaka kasovému úspechu tohto filmu získal Henderson hlavnú úlohu vo filme z motorkárskeho prostredia "Torque: Ohnivá kola" (Torque), ktorý bol uvedený do kín začiatkom roka 2004 a dostal trochu rozporuplné kritiky.
V roku 2005 sa spolu s indickou herečkou Asharyou Rai objavil v bollywoodskej variácii na "Pýchu a predsudok" od Jane Austenovej "Moja veľká indická svadba" (Bride and Prejudice) a v niekoľkými cenami ovenčenom filme "Malá ryba" (Little Fish) s Cate Blanchettovou v hlavnej úlohe.
Henderson si tiež zahral malú roličku vo videoklipe Britney Spearsovej k piesni "Toxic".
Spolu s herečkou Jordanou Brewsterovou by sa mal objaviť v hlavnej úlohe pripravovaného seriálu "Mr. &amp; Mrs. Smith" nakrúcanom podľa rovnomenného filmu z roku 2005 s Angelinou Jolie a Bradom Pittom.
Majstrovstvá Ázie v bejzbale 2001

Majstrovstvá Ázie v bejzbale 2001 boli v poradí 21. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Novom Tchaj-peji, na Taiwane v dňoch od 19.25. marca 2001, za účasti 5 tímov. Nováčikom turnaja bolo družstvo Indonézie. Pôvodne sa mali zúčastniť aj družstvá Číny a Pakistanu. Taiwan bol organizátorom ázijského šampionátu štvrtýkrát, keď predtým hostil toto podujatie v rokoch 1962, 1969 a 1997, zakaždým v Tchaj-peji. Zápasy sa hrali na štadióne Xinzhuang Baseball Stadium. Svoj tretí titul zístal domáci . Pre , ktoré skončilo na bronzovej priečke, to bolo najhoršie umiestnenie na majstrovstvách Ázie.
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 2001, ktoré organizoval Taiwan. Kvalifikovali sa na ne 3 najlepšie družstvá.
Výsledky.
Play off.
Finále.
Pozn: Finále sa kvôli dažďu nekonalo, o konečnom umiestnení rozhodlo postavenie v základnej skupine.
Požarevac

Požarevac () je mesto v rovnomennej obci v Braničevskom obvode. Podľa sčítania ľudu z roku 2002 malo 41 736 obyvateľov (v roku 1991 – 43 885 obyvateľov). Požarevac, kedysi jedno z najvýznamnejších administratívnych, ekonomických a kultúrnych centier Srbska, sa nachádza 80 km juhovýchodne od hlavného mesta Belehrad. Rozkladá sa medzi tromi riekami – Dunajom, Veľkou Moravou a Mlavou. Neďaleko od mesta sa vypína hora Čačalica.
Majstrovstvá Ázie v bejzbale 2003

Majstrovstvá Ázie v bejzbale 2003 boli v poradí 22. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Sappore, v Japonsku v dňoch od 31. októbra7. novembra 2003, za účasti 7 tímov. Tímy boli prvýkrát rozdelené do 2 výkonnostných divízií. Nováčikom turnaja bolo družstvo Pakistanu. Japonsko bolo organizátorom ázijského šampionátu piatykrát, keď predtým hostilo toto podujatie v rokoch 1959, 1967, 1987 a 1995. Zápasy sa hrali na novovybudovanom krytom štadióne Sapporo Dome. Domáce získalo svoj trinásty titul, keď sa v skupine umiestnilo pred a .
Tieto majstrovstvá slúžili zároveň ako kvalifikácia ázijských družstiev na Letné olympijské hry 2004, ktoré hostili Atény. Kvalifikovali sa na ne 2 najlepšie družstvá.
Majstrovstvá Ázie v bejzbale 2005

Majstrovstvá Ázie v bejzbale 2005 boli v poradí 23. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Mijazaki, v rovnomennej prefektúre, v Japonsku v dňoch od 19.22. mája 2005, za účasti 6 tímov. Japonsko bolo organizátorom ázijského šampionátu šiestykrát, keď predtým hostilo toto podujatie v rokoch 1959, 1967, 1987, 1995 a 2003. Zápasy sa hrali na štadióne Sun Marine Stadium. Domáce obhájilo titul, keď vo finálovom zápase zvíťazilo nad . Bronzová získala svoju prvú medailu, keď na štvrté miesto odsunula prvýkrát nemedailovú .
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 2005, ktoré organizovalo Holandsko. Kvalifikovali sa na ne 4 najlepšie družstvá.
Leskovac

Leskovac () je mesto na juhu Srbska, centrum Jablanického obvodu. Je tiež aj významným priemyselným centrom. V roku 1991 mal 62 053 obyvateľov, v roku 2011 potom v meste žilo 60 288 ľudí. Do obce Leskovac patrí potom ešte ďalších 144 sídiel, väčšinou dedín.
Mestom preteká rieka Veternica, ktorá sa vlieva do Južnej Moravy.
Majstrovstvá Ázie v bejzbale 2007

Majstrovstvá Ázie v bejzbale 2007 boli v poradí 24. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v Tchaj-čungu, na Taiwane v dňoch od 27. novembra3. decembra 2007, za účasti 7 tímov. Nováčikom turnaja bolo družstvo Hongkongu. Taiwan bol organizátorom ázijského šampionátu piatykrát, keď predtým hostil toto podujatie v rokoch 1962, 1969, 1997 a 2001. Zápasy sa hrali na 2 štadiónoch: Taichung Intercontinental Stadium a Taichung Baseball Field. Svoj pätnásty (tretí v rade) titul získalo , keď sa v skupine umiestnilo pred a .
Tieto majstrovstvá slúžili zároveň ako kvalifikácia ázijských družstiev na Letné olympijské hry 2008, ktoré hostil Peking. Kvalifikovalo sa na ne iba víťazné družstvo. V poradí ďalšie 2 družstvá postúpili na svetovú olympijskú kvalifikáciu.
Šabac

Šabac () je mesto v západnom Srbsku. Nachádza sa na hranici centrálneho Srbska a Vojvodiny, (na rieke Save), v historickom regióne Mačva, ktorého je ekonomickým i kultúrnym centrom. Je tiež strediskom Mačvianského obvodu.
Mesto je napojené na železničnú sieť, prechádza cez neho niekoľko kľúčových ciest a neďaleko sa nachádza aj diaľnica Záhreb – Belehrad. Významný je tiež miestny prístav. Priemysel je orientovaný prevažne na potravinárstvo (zastúpené sú však ale aj ďalšie odvetvia, napr. drevovýroba, či stavebníctvo), pretože okolitá pôda je veľmi úrodná. Po roku 1990 však Šabac ako jedno z priemyselne najvyspelejších miest ťažko strádal; najprv ekonomickou krízou, neskôr medzinárodnými sankciami a nakoniec bombardovaním. Uzavreté boli početné závody.
V stredoveku bol Šabac známy ako významná pevnosť na južnom okraji Uhorska, kde často prebiehali strety medzi Turkami a rakúskymi vojskami.
V roku 2011 žilo v Šabaci 52 822 obyvateľov. V obci Šabac (okolie mesta) potom niečo vyše sto tisíc ľudí.
Babylonská filozofia

Babylonská filozofia je tvorená múdrosťou starovekej Mezopotámie a akkadskej Babylonskej ríše. Vyvinula sa zo všeobecných konceptov životnej filozofie a etiky Sumeru, z dialektických metód a dialógových foriem akkadskej literatúry, ďalej z rôznych súdobých povier, prísloví, epickej poézie, folklóru, hymnusov a eposov. Je pravdepodobné, že babylonská filozofia ovplyvnila grécku antickú filozofiu, avšak o tomto vplyve chýbajú dostatočné a vierohodné písomné svedectvá. Spomedzi zachovaných textov vyniká "Dialóg o pesimizme", ktorého datovanie nie je známe. Toto dielo predznamenáva dialektický spôsob vedenia dialógov u Platóna a Sokrata, pričom obsahuje filozofický koncept agnosticizmu, typický pre neskorších gréckych sofistov. Súčasťou spisu je aj učenie o protikladoch, podobné doktríne gréckeho mysliteľa Hérakleita. Mezopotámsku filozofiu študoval vo svojej dobe aj známy filozof Táles.
Majstrovstvá Ázie v bejzbale 2009

Majstrovstvá Ázie v bejzbale 2009 boli v poradí 25. majstrovstvá Ázie v bejzbale mužov, ktoré organizuje Ázijská bejzbalová federácia (BFA). Konali sa v mestách Sapporo a Narita, v Japonsku v dňoch od 27. júla3. augusta 2009, za účasti 7 tímov. Japonsko bolo organizátorom ázijského šampionátu siedmykrát, keď predtým hostilo toto podujatie v rokoch 1959, 1967, 1987, 1995, 2003 a 2005. Zápasy sa hrali na 2 štadiónoch: Maruyama Baseball Stadium a Narita Municipal Ohyatsu Baseball Stadium. Svoj šestnásty (štvrtý v rade) titul získalo , keď sa v skupine umiestnilo pred a .
Tieto majstrovstvá slúžili zároveň ako kvalifikácia ázijských družstiev na Majstrovstvá sveta 2011, ktoré organizovala Panama. Kvalifikovali sa na ne 4 najlepšie družstvá.
Čačak

Čačak () je mesto v centrálnom Srbsku, 145 km južne od Belehradu. Je správnym centrom Moravického obvodu. V roku 2002 malo 72 148 obyvateľov. Mestom preteká rieka Zapadna Morava. Nadmorská výška Čačaku dosahuje 204 m (údolie rieky) až 985 m (vrchol hory Ovčar). 
V Čačaku sídlia dve fakulty Univerzity v Kragujevci (poľnohospodárska a technická).
Z Čačaku pochádzala celý rad známych srbských a juhoslovanských osobností. Patrili k nim napr. premiér Milan Stojadinović, politici Velimir Ilić, Petar Stambolić, Ivan Stambolić, Miloš Minić či spevák skupiny Riblja Čorba, Bora Đorđević.
Cehu Silvaniei

Cehu Silvaniei (, ) je mesto v župe Salaš v Rumunsku.
Geografia.
Nachádza sa na severovýchode Sedmohradska, v severnej časti župy, vo vzdialenosti 34 km od župného mesta Zalău. Severná hranica mesta je zároveň hranicou župy Salaš s župou Maramureș. Mesto spravuje aj vidiecke usadlosti Horoatu Cehului, Motiș, Nadiș a Ulciug, s ktorými ma dokopy 67,77 km².
Jibou

Jibou (, ) je mesto v župe Salaš v Rumunsku.
Geografia.
Nachádza sa na severovýchode Sedmohradska, v strednej časti župy, vo vzdialenosti 25,7 km od župného mesta Zalău. Mesto spravuje aj vidiecke usadlosti Cuceu, Husia, Rona a Var, s ktorými ma dokopy 35,78 km².
AIM-132 ASRAAM

AIM-132 Advanced Short Range Air-to-Air Missile je raketa vzduch-vzduch krátkeho dosahu s infračerveným (tepelným) navádzaním. Jej producentom je európska spoločnosť MBDA, zaoberajúca sa vývojom a výrobou riadených striel. V súčasnosti je vo výzbroji Royal Air Force (RAF) a Royal Australian Air Force (RAAF), kde nahradila AIM-9 Sidewinder. Raketa sa vyznačuje vysokou manévrovateľnosťou - zvláda preťaženie až do 50 g.
Projekt sa začal ako britsko-nemecká spolupráca v osemdesiatych rokoch 20. storočia. Bol súčasťou širšej dohody, na základe ktorej USA vyvíjali AIM-120 AMRAAM pre použitie s dlhým doletom, zatiaľ čo ASRAAM mal nahradil Sidewinder. Nemecko opustilo program po zjednotení s Východným Nemeckom, kedy mali možnosť preskúmať ruskú raketu Vympel R-73. Tá sa ukázala byť oveľa nebezpečnejšou strelou krátkeho dosahu, ako sa dovtedy predpokladalo. Bola schopná prekonať všetky vtedajšie západne rakety krátkeho dosahu s tepelným navádzaním. Nemci sa teda rozhodli, že raketa s oveľa väčšou manévrovateľnosťou bude dôležitejšia ako dostrel, čo vyústilo vo vývoj rakety IRIS-T. Briti teda postupovali ďalej na vlastnú päsť a AIM-132 bola zaradená do služby RAF v roku 1998.
Používatelia.
 Spojené kráľovstvo 
 Austrália 
 India
Soane Patita Paini Mafi

Soane Patita Paini Mafi (* 19. december 1961, Nuku’alofa) je tongský rímskokatolícky kňaz, biskup a kardinál.
Život.
Narodil sa ako syn a vnuk katechétov. Vyrastal v Tonge, a pripojil sa k skupine mladých ľudí farnosti v Kolofo’ou. Filozofiu a teológiu študoval v Pacifickom regionálnom seminári vo Fidži. Na kňaza bol vysvätený 29. júna 1991 biskupom Patelisiom Puno-Ki-Hihifo Finauom. Po vysvätení sa stal kňazom farnosti v Ha’apai. V rokoch 19951997 bol generálnym vikárom a farárom v Nuku’alofa. Roku 1998 odišiel do Spojených štátov študovať psychológiu na Loyola College v Baltimore. Roku 1999 sa vrátil domov, kde pôsobil v Houma. Bol profesorom, inštruktorom a vicerektorom Pacifického regionálneho seminára.
Dňa 28. júna 2007 ho pápež Benedikt XVI. vymenoval za biskupa koadjútora diecézy Tonga. Biskupské svätenie prijal 4. októbra 2007 z rúk biskupa Soana Lila Foliakiho a spolusvätiteľov arcibiskupa Alapatiho Lui Mataeligu a arcibiskupa Petera Matacu. Túto funkciu vykonával do 18. apríla 2008, kedy po rezignácii biskupa Foliakiho nastúpil na jeho miesto diecézneho biskupa Tongy.
Roku 2010 sa stal predsedom Pacifickej biskupskej konferencie.
Ako 53 ročného ho dňa 14. februára 2015 pápež František na konzistóriu vymenoval za kardinála s titulom kardinál-kňaz a titulárnym kostolom Santa Paola Romana, čím sa stal najmladším kardinálom a bol ním až do nasledujúceho roku, keď bol za kardinála kreovaný Dieudonné Nzapalainga.
Posledný

Posledný je pripravovaný štúdiový album slovenskej rockovej skupiny Metla. Nahrával sa 2012 - 2013, 2015, 2016
ATC kód L

ATC kód L označuje antineoplastiká a imunomodulátory (liečivá prevažne na terapiu onkologických ochorení).
ATC kód M

ATC kód M označuje lieky pre muskuloskeletárny systém.
ATC kód N

ATC kód N označuje liečivá ovplyvňujúce centrálnu nervovú sústavu.
Majstrovstvá sveta v halovom lakrose mužov 2003

Majstrovstvá sveta v halovom lakrose mužov 2003 boli 1. majstrovstvá sveta v halovom lakrose mužov, ktoré organizuje Medzinárodná lakrosová federácia (FIL). Konali sa v 4 kanadských mestách: v Hamilton, Kitchener, Mississauga a Oshawa (všetky v Ontáriu), od 15.24. mája 2003, za účasti 6 tímov. Zápasy sa odohrali v 4 arénach: Copps Coliseum, Kitchener Memorial Auditorium, Hershey Centre a Oshawa Civic Auditorium. Titul získala , ktorá vo finálovom stretnutí zvíťazila nad družstvom .
ATC kód P

ATC kód P označuje antiparazitiká (liečivá proti parazitárnym ochoreniam).
ATC kód R

ATC kód R označuje lieky pre respiračný systém.
ATC kód S

ATC kód S označuje lieky pre zmyslové orgány.
ATC kód V

ATC kód V označuje rôzne iné lieky (vária).
STS-48

STS-48 bola misia USA raketoplánu Discovery. Celkovo išlo o 43. misiu raketoplánu do vesmíru a 13. pre Discovery. Cieľom misie bolo vynesenie satelitu pre skúmanie vrchných vrstiev atmosféry UARS.
STS-44

STS-44 bola misia amerického raketoplánu Atlantis. Celkovo išlo o 44. misiu raketoplánu do vesmíru a 10. pre Atlantis. Cieľom letu bola doprava materiálu pre americké ministerstvo obrany.
Festival Be Active

Festival Be Active je festival od mladých pre mladých ktorý je každoročne organizovaný občianskym združením SocialUP v Poprade. Festival mladým ľuďom prináša možnosti, otvára im oči a ukazuje, že ak niekto niečo naozaj chce, tak to môže dosiahnuť. Festival je organizovaný preto, aby mladý ľudia boli aktívny a svoje nápady menili na realitu.
STS-53

STS-53 bola misia amerického raketoplánu Discovery. Celkovo išlo o 52. misiu raketoplánu do vesmíru a 15. pre Discovery. Cieľom misie bolo vynesenie nákladu pre ministerstvo obrany.
STS-56

STS-56 bola misia amerického raketoplánu Discovery. Celkovo išlo o 54. misiu raketoplánu do vesmíru a 16. pre Discovery. Cieľom misie bolo vynesenie atmosférické laboratória "ATLAS-2".
STS-60

STS-60 bola misia amerického raketoplánu Discovery. Celkovo išlo o 60. misiu raketoplánu do vesmíru, prvú misiu raketoplánu k vesmírnej stanici Mir (Shuttle–Mir program) a 18. misiu pre Discovery. Cieľom misie boli pozorovania a experimenty v mikrogravitácii. Jeho významnou časťou bolo vynesenie objektu WSF-1 (Wake Shield Facility One), ktoré malo vytvoriť čo najčistejšie vákuum pre materiálové experimenty.
Zariadenie WSF-1 malo vytvárať vákuum tak, že malo letieť samostatne vesmírom za raketoplánom, pričom dutá strana jeho diskovitej časti mierila do protismeru letu. Ostrá strana vytvárala v riedkej hornej vrstve atmosféry Zeme brázdu, vďaka ktorej na dutej strane vzniklo oveľa vyššie vákuum ako v okolitom priestore. To malo byť využité najmä na výrobu polovodičových kryštálov arzenidu galitého (GaAs). Kvôli problémom v priebehu letu však posádka zariadenie nemohla vypustiť na samostatný let. Ako náhradný program ho teda Discovery niesol na konci manipulátoru RMS vysunutý čo najviac v priestore. No vzhľadom na to, že v bezprostrednej blízkosti raketoplánu je zvyšková koncentrácia ovzdušia vyššia, vákuum dosiahnuté na WSF bolo horšie než malo byť. Jeho hodnota bola porovnateľná "len" s najdokonalejším vákuom, aké v tej dobe bolo možné dosiahnuť v pozemských laboratóriách.
STS-85

STS-85 bola misia raketoplánu Discovery. Celkovo išlo o 86. misiu raketoplánu do vesmíru a 23. pre Discovery. Cieľom misie bolo vynesenie kryogénneho infračerveného spektrometra a teleskopu.
STS-92

STS-92 bola misia ameického raketoplánu Discovery v októbri 2000. Bol to 100. štart raketoplánu a 28. let stroja Discovery. Hlavným cieľom letu bola doprava základnej časti priehradového nosníka Z1 na Medzinárodnú vesmírnu stanicu. Uskutočnili sa 4 výstupy do vesmíru.
Majstrovstvá sveta v halovom lakrose mužov 2007

Majstrovstvá sveta v halovom lakrose mužov 2007 boli v poradí 2. majstrovstvá sveta v halovom lakrose mužov, ktoré organizuje Medzinárodná lakrosová federácia (FIL), vtedy "International Lacrosse Federation (ILF)". Konali sa v Halifaxe, v provincii Nové Škótsko, v Kanade, od 14.20. mája 2007, za účasti 8 tímov. Nováčikom turnaja boli družstvá Anglicka a Írska. Zápasy sa odohrali v aréne Halifax Metro Centre. Titul obhájila , ktorá vo finálovom stretnutí zvíťazila opäť nad družstvom .
Jackie Collinsová

Jacqueline Jill "Jackie" Collins OBE (* 4. október 1937, Londýn, Spojené kráľovstvo – † 19. september 2015, Beverly Hills, Kalifornia, USA.) bola anglicko-americká spisovateľka. 
Napísala 32 románov, všetky boli v zozname bestsellerov New York Times. Celkom sa predalo cez 500 miliónov výtlačkov jej kníh a boli preložené do 40 jazykov. Osem z jej románov bolo sfilmovaných, buď ako filmy alebo televízne mini-série. Bola mladšou sestrou herečky Joan Collinsovej.
Ip (Sălaj)

Ip () je obec v župe Salaš v Rumunsku. Skladá sa z piatich dedín: Ip (sídlo obce), Cosniciu de Jos, Cosniciu de Sus, Zăuan a Zăuan-Băi.
História.
V dedine Ip zavraždili v roku 1940 členovia fašistickej Horthyovskej gardy 157 civilistov, ktorý sú pochovaní na miestnom pamätnom cintoríne.
A Night at the Opera (Blind Guardian)

A Night at the Opera je siedmy radový album od nemeckej power metalovej skupiny Blind Guardian. Nazvaný bol podľa rovnomenného albumu skupiny Queen (ktorý bol pre zmenu nazvaný podľa komédie od bratov Marxovcov). Je to posledný štúdiový album s pôvodným bubeníkom Thomasom Stauchom.
Pieseň „And Then There Was Silence“ vyšla ako singel. Všetky bonusové piesne sú rôznojazyčné verzie piesne „Harvest of Sorrow“.
Zoznam skladieb.
Všetky texty napísal Hansi Kürsch. Hudbu zložili Kürsch a André Olbrich okrem uvedených.
Bonusy.
Texty napísal Kürsch, hudbu zložili Kürsch, Stauch a Marcus Siepen.
Sombor

Sombor (, ) je mesto v severozápadnej časti Srbska, v autonómnej oblasti Vojvodina, blízko hranice s Chorvátskom. Patrí k stredne veľkým mestám; v roku 2011 mal 47 623 obyvateľov. Administratívne je súčasťou Západobáčskeho obvodu, ktorého je hlavným mestom a historicky jedným z centier regiónu Báčka.
Pietro Parolin

Pietro Parolin (* 17. január 1955, Schiavon, Taliansko) je taliansky rímskokatolícky kňaz, arcibiskup, kardinál a od 15. októbra 2013 štátny sekretár Vatikánu. 
Život.
Kňazskú vysviacku prijal 27. apríla 1980 z rúk Arnolda Onista a bol inkardinovaný do diecézy Vicenza. V roku 1983 sa začal pripravovať na diplomatickú službu na Pápežskej diplomatickej (cirkevnej) akadémii. Na Pápežskej univerzite Gregoriana získal doktorát z kánonického práva. Vo vatikánskych diplomatických službách pôsobí už od roku 1986 – najskôr na nunciaturách v Nigérii či Mexiku; v Ríme na Štátnom sekretariáte mal potom na starosti oblasť Španielska, Andorry, Talianska a San Marína. Dňa 30. novembra 2002 bol vymenovaný za podsekretára v sekcii pre vzťahy so štátmi v rámci Štátneho sekretariátu. 
Pápež Benedikt XVI. ho 17. augusta 2009 vymenoval za apoštolského nuncia vo Venezuele a zároveň titulárnym arcibiskupom z Acquapendente v Taliansku. Biskupskú vysviacku prijal 12. septembra 2009 z rúk Benedikta XVI. a spolusvätiteľov Tarcisia "kardinála" Bertoneho a Williama Josepha "kardinála" Levadu. Okrem taliančiny ovláda francúzštinu, angličtinu a španielčinu. 
Pápež František ho vymenoval za štátneho sekretára po tom, čo prijal demisiu kardinála Tarcisia Bertoneho dňa 31. augusta 2013, pričom Bertone zostal vo funkcii do 15. októbra 2013, kedy ho Pietro Parolin nahradil.
22. februára 2014 ho pápež František menoval za kardinála s titulom kardinál-kňaz a titulárnym kostolom Santi Simone e Giuda Taddeo a Torre Angela.
Pietro Parolin sa zúčastnil ako pápežský legát osláv 25. výročia kanonizácie Anežky Českej v novembri 2014 v Prahe. Slúžil svätú omšu v Katedrále svätého Víta, Václava a Vojtecha 15. novembra. Stretol sa tu napr. aj s prezidentom Česka Milošom Zemanom. V nedeľu 16. novembra slúžil svätú omšu v kostole sv. Anežky v Spořilove.
28. júna 2018 ho pápež František povýšil do hodnosti kardinála-biskupa.
Zreňanin

Zreňanin (, ) je mesto v srbskej autonómnej oblasti Vojvodina. Je správnym centrom Stredobanátskeho obvodu. Spolu s okolitými dedinami tvorí obec Zreňanin. Niekoľko kilometrov západne od mesta sa nachádza rieka Tisa a Zreňaninom samotným preteká rieka Begej. V roku 2011 malo mesto 76 511 obyvateľov, z toho 71% Srbov a 13% Maďarov. Úradnými jazykmi sú srbčina, maďarčina, slovenčina a rumunčina.
Dejiny.
Prvá zmienka o meste pochádza z roku 1331, v roku 1441 sa nachádza prvá zmienka o Bečkereckej pevnosti. Mesto sa pôvodne volalo "Veliki Bečkerek", v roku 1935 bolo premenované na "Petrovgrad" podľa kráľa Petra I. Posledným premenovaním mesto prešlo v roku 1946, kedy dostalo mesto dnešné meno podľa partizánskeho bojovníka Žarka Zrenjanina. V súčasnosti je Zreňanin centrom prevažne poľnohospodárskej výroby; od roku 1746 má vlastný pivovar. Polovica všetkých priemyselných objektov sa venuje potravinárstvu.
Brennerská železnica

Brennerská železnica (", ") je železničná trať, vedúca z Innsbrucku do Verony cez Brennerský priesmyk. Trať spája rakúske a talianske železnice a má dĺžku 276,616 km.
História.
Záujmy Rakúska-Uhorska v tejto oblasti viedli v polovici 19. storočia k vybudovaniu železničnej trate, ktorá mala prepojiť Rakúsko s Benátskom. Rýchle dopravné spojenie malo veľký strategický význam, tak vojenský, ako aj hospodársky. Výstavba pod vedením inžiniera Karla von Etzela začala z talianskej strany od Verony a po Bolzano bola dokončená už v roku 1859. Vojna za nezávislosť Talianska spomalila výstavbu trate, no spojenie bolo dokončené 24. augusta 1867. 
Posunom hranice v roku 1861 prešla časť trate pod správu Talianska, po I. svetovej vojne sa hranica medzi Rakúskom a Talianskom presunula až do Brennerského priesmyku. Tým došlo k rozdeleniu trate medzi obe krajiny. Elektrifikácia trate bola realizovaná v rokoch 1929 až 1934.
Po roku 1994 dokončili práce na novom 12,75 km dlhom Brennerskom tuneli, ktorý je súčasťou nového úseku, odkláňajúceho nákladnú dopravu mimo Innsbrucku. Nové úseky, zrýchľujúce dopravu boli vybudované aj v Taliansku a pribudli tak napríklad tunely Sciliar (13 159 metrov, r. 1994), Pflersch (7 267 m, r. 1999) a Cardno (3 939 m, r. 1998).
Majstrovstvá COCABA v basketbale žien 2015

Majstrovstvá COCABA v basketbale žien 2015 boli v poradí 6. majstrovstvá COCABA v basketbale žien, ktoré organizuje Stredoamerická basketbalová konfederácia (COCABA). Konali sa v meste Cartago, v Kostarike od 23.27. septembra 2015, za účasti rekordných 7 tímov. Nováčikom turnaja bolo iba družstvo Panamy. Kostarika bola organizátorom stredoamerického šampionátu žien prvýkrát, predtým však hostila mužský turnaj v rokoch 1999 a 2015, v San José. Zápasy sa odohrali v aréne Polideportivo de Cartago. Titul získalo štvrtýkrát v rade , ktoré vo finálovom stretnutí zvíťazilo nad . 
Turnaj zároveň slúžil ako kvalifikácia stredoamerických družstiev na Centrobasket 2016. Kvalifikovali sa naň 2 najlepšie družstvá.
Účastníci.
Pozn: Číslo v zátvorke udáva umiestnenie vo svetovom rebríčku FIBA v roku 2014.
Juraj Sabol

Juraj Sabol (* 1983) je bývalý slovenský futbalový hráč a momentálne tréner futbalového klubu FK Senica.
Kariéra.
8. septembra 2015 bol určený na post hlavného trénera FK Senica. Pôsobil v mládežníckych družstvách Tatranu Prešov a MFK Tatran Liptovský Mikuláš, kde sa prepracoval na hlavného trénera A mužstva. Ako hlavný tréner MFK Tatran Liptovský Mikuláš, dosiahol najlepšie umiestnenie klubu v histórii, 4. miesto v druhej najvyššej futbalovej lige v ročníku 2014/15.
STS-84

STS-84 bola misia amerického raketoplánu Atlantis. Išlo o 84. let raketoplánu a 19. let raketoplánu Atlantis. Cieľom letu bolo šieste stretnutie raketoplánu s ruskou orbitálnou stanicou Mir. Raketoplánom sa na Zem vracal Jerry M. Linenger, ktorý pracoval na vesmírnej stanici a ktorého tu vystriedal C. Michael Foale.
Posádka.
Nový člen posádky 23. základnej expedície Miru:
Návrat z misie na Mire:
STS-86

STS-86 bola misia amerického raketoplánu Atlantis. Išlo o 87. let raketoplánu a 20. let raketoplánu Atlantis. Cieľom letu bolo siedme stretnutie raketoplánu s ruskou orbitálnou stanicou Mir. Raketoplánom sa na Zem vracal C. Michael Foale, ktorý pracoval na vesmírnej stanici a ktorého tu vystriedal David A. Wolf.
Okrem zásob, vrátane pitnej vody, dopravil raketoplán na Mir predovšetkým nový palubný počítač. Astronauti uskutočnili jeden výstup do vesmíru (EVA), kedy zo stykového modulu odmontovali zariadenie experimentu "(Meep – Mir Environmental Effects Payload)" a premiestnili ho do raketoplánu k doprave na Zem na vyhodnotenie.
STS-110

STS-110 je označenie jedenásťdňového letu raketoplánu Atlantis k Medzinárodnej vesmírnej stanici v apríli 2002. Hlavnou úlohou misie bola doprava a montáž základnej kostry nosníka panelov s 
fotovoltaickými (slnečnými) článkami.
STS-112

STS-112 je označenie desaťdňového letu amerického raketoplánu Atlantis na Medzinárodnú vesmírnu stanicu v októbri 2002. Hlavnou úlohou misie bola doprava a montáž časti nosníka stanice a páru panelov s fotovoltaickými (slnečnými) články.
STS-111

STS-111 bola misia amerického raketoplánu Endeavour na Medzinárodnú vesmírnu stanicu. Cieľom letu bola doprava zásob na stanicu a výmena Expedície 4 za novú posádku Expedície 5. Uskutočnili sa tri výstupy do vesmíru.
STS-47

STS-47 bola misia USA raketoplánu Endeavour. Celkovo išlo o 50. misiu raketoplánu do vesmíru a 2. pre Endeavour. Cieľom letu bola misia stanice Spacelab.
STS-59

STS-59 bola misia amerického raketoplánu Endeavour. Celkovo išlo o 62. misiu raketoplánu do vesmíru a 6. pre Endeavour. Cieľom letu misie boli experimenty "Space Radar Laboratory".
STS-67

STS-67 bola misia amerického raketoplánu Endeavour. Celkovo išlo o 68. misiu raketoplánu do vesmíru a 8. pre Endeavour. Cieľom letu misie boli experimenty so stanicou Spacelab.
STS-72

STS-72 bola misia amerického raketoplánu Endeavour. Celkovo išlo o 74. misiu raketoplánu do vesmíru a 10. pre Endeavour. Cieľom misie bola záchrana japonskej družica "Space Flyer Unit" (SFU). Uskutočnili sa dva výstupy do vesmíru (EVA).
STS-77

STS-77 bola misia amerického raketoplánu Endeavour. Celkovo išlo o 77. misiu raketoplánu do vesmíru a 11. pre Endeavour. Cieľom letu misie boli experimenty so stanicou Spacehab.
STS-97

STS-97 bola misia amerického raketoplánu Endeavour k Medzinárodnej vesmírnej stanici. Cieľom letu bola doprava dielu P6 truss k stanici ISS. Uskutočnili sa tri výstupy do otvoreného vesmíru.
STS-100

STS-100 bola misia amerického raketoplánu Endeavour na Medzinárodnú vesmírnu stanicu. Cieľom letu bola doprava robotického ramena Canadarm2 k stanici ISS. Uskutočnili sa dva výstupy do vesmíru.
Majstrovstvá COCABA v basketbale mužov 2004

Majstrovstvá COCABA v basketbale mužov 2004 boli v poradí 2. majstrovstvá COCABA v basketbale mužov, ktoré organizuje Stredoamerická basketbalová konfederácia (COCABA). Konali sa v San Salvadore, v Salvádore od 1.8. marca 2004, za účasti 7 tímov. Zápasy sa hrali v aréne Gimnasio Nacional José Adolfo Pineda. Titul obhájila , ktorá vo finálovom stretnutí zvíťazila nad . 
Turnaj zároveň slúži ako kvalifikácia stredoamerických družstiev na Centrobasket 2004. Kvalifikovali sa naň 2 najlepšie družstvá.
STS-55

STS-55 bola štrnásta misia amerického raketoplánu Columbia. Celkovo išlo o 54. misiu raketoplánu do vesmíru. Cieľom letu bol let laboratória Spacelab-D2.
STS-40

STS-40 bola jedenásta misia amerického raketoplánu Columbia. Celkovo išlo o 41. misiu raketoplánu do vesmíru. Cieľom letu bol let laboratória Spacelab SLS-1.
STS-75

STS-75 bola devätnásta misia amerického raketoplánu Columbia. Celkovo išlo o 74. misiu raketoplánu do vesmíru.
TSS-1R.
Prvotnou úlohou STS-75 bolo vyniesť na orbit "Tethered Satellite System Reflight (TSS-1R)" (opakovaný let) a vypustiť do priestoru vodiaci kábel. 
Vedecký výskum TSS-1R.
Vedecký výskum TSS-1R zahŕňal:
USMP-3.
Misia so sebou tiež niesla "US Microgravity Payload (USMP-3)" navrhnutú na výskum materiálov a fyziky kondenzovanej hmoty.
Úžitková záťaž USMP-3 pozostávala zo štyroch hlavných pokusov, začatých na MPESS ("Mission Peculiar Experiment Support Structures"), a tri ďalšie pokusy v strednej sekcii raketoplánu.
Vedecký výskum USMP-3.
Mezy tieto pokusy patrili:
STS-80

STS-80 bola dvadsiata prvá misia amerického raketoplánu Columbia. Celkovo išlo o 79. misiu raketoplánu do vesmíru.
STS-94

STS-94 bola dvadsiata tretia misia raketoplánu Columbia. Celkovo išlo o 84. misiu raketoplánu do vesmíru. Cieľom letu bol let laboratória Spacelab MSL.
STS-90

STS-90 bola dvadsiata piata misia amerického raketoplánu Columbia. Celkovo išlo o 89. misiu raketoplánu do vesmíru. Cieľom letu bol let laboratória Spacelab, ktoré bolo vybavené na výskum vplyvu beztiaže na ľudskú nervovú sústavu. Celkovo prebehlo 26 experimentov pripravených vedcami z deviatich krajín.
Prostredné zbojnícke pleso

Prostredné zbojnícke pleso () leží medzi Nižným a Vyšným zbojníckym plesom na "Zbojníckej pláni" vo Veľkej Studenej doline vo Vysokých Tatrách. 
Názov.
Názov Zbojníckych plies poukazuje na pytliacku minulosť Veľkej Studenej doliny. Na Zbojnícke plesá sa často prenáša názov susednej skupiny Sesterských plies, alebo sa pod jedným i druhým názvom zahrnujú do jednej skupiny. Do plesa priteká potok z Vyšného zbojníckeho plesa. 
Rozmery.
Podľa meraní pracovníkov TANAPu (1961–1967) má výmeru , rozmery 170 × 95 m a hĺbku . Pleso je v nadmorskej výške . 
Turistika.
Pleso je prístupné po modrej turistickej značke od Zbojníckej chaty smerom k Prielomu.
Pusté pleso

Pusté pleso, () je pleso v Rovienkvej kotline Veľkej Studenej doliny pod Svišťovým štítom a Svišťovým sedlom. Meno plesa vyplýva z polohy v tej časti "Rovienkovej kotliny", ktorú nazývajú aj Pustou kotlinou. Nachádza sa v nadmorskej výške . Hlboké je .K plesu nevedie turistický chodník.
Pusté oko

Pusté oko () je najmenšie z troch Pustých plies, ktoré sú v hornej časti Veľkej Studenej doliny. Je to malé periodické pliesko asi 250 metrov na juhovýchod od Pustého plesa. Často sa stáva, že vyschne. Nie je dôkladne zmerané. Turisticky je nezaujímavé. O niečo nižšie, smerom na juhovýchod je skupina Zbojníckych plies.
Dlhé oko

Dlhé oko () je nepatrné a pravdepodobne nestále pliesko v hornej časti "Dlhej kotliny" vo Veľkej Studenej doline. Leží trochu na západ od Dlhého plesa vo Vysokých Tatrách. Nemá žiadny turistický význam. Jeho názov je odvodený od blízkeho Dlhého plesa. Toto bezmenné pliesko uvádzajú v poľskej Veľkej tatranskej encyklopédii autori Zofia Radwańska-Paryska, Witold Henryk Paryski.